கேள்வி: நிவேதிதா சாம்பாஜிராவ் மானே குறித்து விரிவாக சொல்லுங்கள்.
பதில்: நிவேதிதா சம்பா மானே (ஆங்கிலம்: Nivedita Sambhajirao Mane; )(பிறப்பு 11 ஏப்ரல் 1963) என்பவர் இந்திய அரசியல்வாதியும் தேசியவாத காங்கிரசு கட்சி மற்றும் சிவசேனாவுடன் தொடர்புடைய அரசியல்வாதி ஆவார். இவர் இந்தியா பதினான்காவது மக்களவை உறுப்பினராக இருந்தார். இவர் தேசியவாத காங்கிரசு கட்சி உறுப்பினராக 1999 மற்றும் 2004 ஆகிய இரண்டு முறை மகாராட்டிரம் இச்சல்கரஞ்சி நாடாளுமன்றத் தொகுதியைப் பிரதிநிதித்துவப்படுத்தினார். 2009ஆம் ஆண்டு தேர்தலில், ஹட்கனாங்கில் ராஜு செட்டியிடம் தோல்வியடைந்தார். சனவரி 10, 2017 அன்று, பணமதிப்பு நீக்கத்தின் விளைவுகளுக்கு எதிரான போராட்டத்தின் ஒரு பகுதியாக புனே-பெங்களூர் தேசிய நெடுஞ்சாலையில் போக்குவரத்தைத் தடுத்ததற்காக மானே, தேசியவாத காங்கிரசு கட்சியின் நாடாளுமன்ற உறுப்பினர் தனஞ்சய் பீம்ராவ், சட்டமன்ற உறுப்பினர் அசன் முஷ்ரிப், கோலாப்பூர் மாநகரத்தந்தை அசினா பராசு மற்றும் 400 பேர் கைது செய்யப்பட்டனர். மானேயின் மகன் தைர்யஷீல் சம்பா மானே 2019-ல் ஹாத்கணங்கலே மக்களவைத் தொகுதி மக்களவை உறுப்பினராகத் தேர்ந்தெடுக்கப்பட்டார்.